AaB Floorballs damehold kan for første gang i klubbens historie kalde sig jyske mestre. Holdet vandt i weekenden 4-1 over Esbjerg, og da det var holdets 13. sejr i 15 kampe, kan holdet nu kalde sig jyske mestre. AaB Floorballs damehold har derfor fået en fantastisk start på 2013, da det tilbage i januar også lykkedes holdet at vinde pokalturnering, hvilket ligeledes var for første gang. Forude venter slutspillet, hvor det nordjyske damehold d. 9. marts gæster Hvidovre.

Referat:
Damehold i floorball vinder det jyske mesterskab for første gang.